13.12.2022
(8)
SK
Úradný vestník Európskej únie
L 319/87
Podľa článku 41 ods.
2 Zmluvy o EÚ a v súlade s rozhodnutím Rady (SZBP) 2021/509, ktorým sa zriaďuje Európsky mierový nástroj (1), prevádzkové výdavky vyplývajúce z tohto rozhodnutia, ktoré majú vojenské alebo obranné dôsledky, majú znášať členské štáty,
PRIJALA TOTO ROZHODNUTIE:
Článok 1 Misia 1.
Únia vedie vojenskú partnerskú misiu v Nigeri (EUMPM Niger) s cieľom podporiť Niger v jeho boji, v súlade s právom v oblasti ľudských práv a medzinárodným humanitárnym právom, proti teroristickým ozbrojeným skupinám. 2.
Strategickým cieľom misie EUMPM Niger je podporovať budovanie kapacít nigerských ozbrojených síl na posilnenie ich schopnosť zvládnuť hrozbu, ktorú predstavujú teroristické ozbrojené skupiny, chrániť obyvateľstvo Nigeru a zabezpečiť isté a bezpečné prostredie.
3.
Na tento účel misia EUMPM Niger:
a) podporuje zriadenie a budovanie Centra pre odbornú prípravu technikov ozbrojených síl poskytovaním poradenstva a odbornej prípravy, a to aj školiteľom; b) podporuje rozvoj špecializovaných kapacít nigerských ozbrojených síl poskytovaním špecializovanej odbornej prípravy na požiadanie; c) podporuje vytvorenie a budovanie práporu pre komunikáciu a podporu velenia prostredníctvom odbornej prípravy a mentorstva jeho jednotiek, špecialistov a hierarchie velenia, čím sa umožní jeho následné nasadenie na podporu operácií Nigeru v súlade s právom v oblasti ľudských práv a medzinárodným humanitárnym právom. 4.
Do strategického a operačného plánovania, činností a podávania správ misie EUMPM Niger sa plne integruje a aktívne začleňuje medzinárodné humanitárne právo, ľudské práva a zásada rodovej rovnosti, ochrana civilného obyvateľstva a programy v rámci rezolúcie Bezpečnostnej rady Organizácie Spojených národov (ďalej len „BR OSN“) č. 1325 (2000) o ženách, mieri a bezpečnosti, BR OSN č. 2250 (2015) o mládeži, mieri a bezpečnosti a BR OSN č. 1612 (2005) o deťoch v ozbrojených konfliktoch. 5.
Misia EUMPM Niger okrem toho uľahčuje pomoc, ktorú Nigeru poskytuje Európsky mierový nástroj, pokiaľ ide o Centrum odbornej prípravy technikov ozbrojených síl a v prípade, že Rada rozhodne o poskytnutí nevyhnutného opatrenia pomoci, vybraný prápor pre komunikáciu a podporu velenia.
Činnosti misie sú koordinované s včasným poskytnutím vybavenia prostredníctvom Európskeho mierového nástroja.
Článok 2 Vymenovanie veliteľa misie EÚ Veliteľom misie EUMPM Niger je riaditeľ útvaru pre plánovanie a vedenie vojenských operácií (MPCC).
Článok 3 Ustanovenie veliteľstva misie 1.
MPCC je statická štruktúra velenia a riadenia na vojenskej strategickej úrovni mimo oblasti operácií.
Zodpovedá za operačné plánovanie a vedenie misie EUMPM Niger. 2.
Veliteľstvo ozbrojených síl misie EUMPM Niger sa nachádza v Nigeri a svoju činnosť vykonáva pod velením veliteľa ozbrojených síl misie EÚ.
(1) Rozhodnutie Rady (SZBP) 2021/509 z 22. marca 2021, ktorým sa zriaďuje Európsky mierový nástroj a zrušuje rozhodnutie (SZBP) 2015/528 (Ú. v.
EÚ L 102, 24.3.2021, s. 14).